ขย่มรัฐหนุนซีเอสอาร์ เอกชนต้องดูแลสังคม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — แนะรัฐเร่งสร้างความยั่งยืนทางธุรกิจด้วยการหนุนให้เอกชนทำซีเอสอาร์มากขึ้น
ม.ร.ว.ดิศนัดดา ดิศกุล เลขาธิการมูลนิธิแม่ฟ้าหลวงในพระบรมราชูปถัมภ์ เปิดเผยว่า ถึงเวลาแล้วที่ภาครัฐควรให้การสนับสนุนและส่งเสริมให้เอกชนทำเรื่องความรับผิดชอบขององค์กรต่อสังคม หรือ CSR หากต้องการเห็นธุรกิจมีความยั่งยืน ขณะที่ในปัจจุบันนี้การทำ CSR ของภาคเอกชนยังไม่เต็มที่ จึงควรสนับสนุนให้กว้างขวางมากขึ้น
ม.ร.ว.ดิศนัดดา กล่าวว่า ขณะนี้ประเทศไทยกำลังเผชิญกับปัญหาช่องว่างทางสังคมและเศรษฐกิจอย่างรุนแรง ต้องเผชิญกับปัจจัยหลายด้าน ทั้งสถานการณ์ความขัดแย้งทางการเมือง ปัญหาสิ่งแวดล้อมเสื่อมโทรม ความเหลื่อมล้ำทางสังคม จนทำให้บางคนได้รับโอกาสมาก บางคนได้รับโอกาสน้อย นำไปสู่เรื่องสองมาตรฐาน ขณะที่คนส่วนใหญ่ไม่อยากออกมาแสดงความเห็น ไม่สนใจสังคม เพราะมัวสนใจแต่เรื่องของตัวเอง
นายอิคุยิโร่ โนะนากะ อาจารย์ที่ปรึกษากิตติมศักดิ์จากมหาวิทยาลัยฮิโตสิบาชิ กล่าวว่า การพัฒนาธุรกิจในอนาคตต้องการผู้นำแบบใหม่ที่มีสำนึกจะทำงานเพื่อสังคม มีการตัดสินใจที่ดีเพื่อส่วนรวม
นายทศพร ศิริสัมพันธ์ เลขาธิการคณะกรรมการพัฒนาระบบราชการ (ก.พ.ร.) กล่าวว่า การบริหารภาครัฐแบบใหม่จะเป็นการบริหารเชิงกลยุทธ์ที่ให้ความสำคัญต่อผู้รับบริการและผู้ที่มีส่วนได้ส่วนเสียมากขึ้น
“ ปัจจจุบันมีการแลกเปลี่ยนความรู้ในองค์กรทำให้เกิดการต่อยอดองค์ความรู้ เป็นประโยชน์ต่อการปฎิบัติงานมากขึ้น ขณะที่ผู้บริหารระดับสูงมีบทบาทที่สำคัญในการบ่งชี้ความรู้ที่จำเป็นสำหรับองค์กร และต้องมีการประสานนโยบายกันเพื่อให้การจัดการความรู้ไปในทิศทางเดีวกัน ” นายทศพรกล่าว